ריס שירסמית'

ריסון ויין "ריס" שירסמית' (באנגלית: Reeson Wayne "Reece" Shearsmith; נולד ב-27 באוגוסט 1969) הוא שחקן, תסריטאי וקומיקאי אנגלי. הוא יצר וכיכב בתוכנית המערכונים "ליגה של גברים" יחד עם סטיב פמברטון, מארק גאטיס וג'רמי דייסון. יחד עם פמברטון יצר גם את סדרת הקומדיה השחורה "Psychoville". פמברטון ושירסמית' כותבים ומככבים בסדרת האנתולוגיה "בתוך מספר 9" שהחלה לרוץ ב-2014. בכל אחת מהסדרות האלה משחק שירסמית' בתפקידים שונים. שירסמית' נולד בעיר האל שמחוז מזרח יורקשייר. הוא למד ב"ברטון הול קולג'". תחילתה של "ליגה של גברים" הייתה ב-1995 כמופע בימתי שהועבר לרדיו 4 של ה-BBC בשם "On the Town with The League of Gentlemen". ב-1999 החלו שידורי הסדרה בטלוויזיה בערוץ BBC Two. הסדרה בטלוויזיה זיכתה את יוצריה בפרס באפט"א לטלוויזיה, בפרס "Royal Television Society" ובפרס "ורד הזהב" היוקרתי. בהמשך הופיע שירסמית' בסיטקום "Max and Paddy's Road to Nowhere", וגילם את הנבל המטורף טוני בקומדיה "Catterick" של ויק ריבס ובוב מורטימר. הוא שיחק בשני פרקים בסדרת תרבות הפופ "Spaced" בתפקיד החייל דקסטר, והופיע בדמות הרופא הנוירוטי ד"ר פלין בסיטקום בית החולים "TLC" לצדו של אלכסנדר ארמסטרונג. ממרץ 2006 עד ינואר 2007 שיחק שירסמית' בתפקיד לאו בלום במחזמר "המפיקים" בווסט אנד הלונדוני. ב-2008 יצאה לאור הגרסה האנגלית של סרט האנימציה הנורווגי "לשחרר את ג'ימי" בה דיבב שירסמית' את הדמות של אנטה חבר המאפיה הלאפית. בסרט השתתפו גם סטיב פמברטון ומארק גאטיס. ביוני 2009 עלתה לשידור הסדרה "Psychoville" לערוץ BBC2. את הקומדיה השחורה הזו כתבו שירסמית' וחברו ל"ליגה של גברים" סטיב פמברטון. שניהם גם שיחקו בסדרה במגוון דמויות. הסדרה רצה במשך שתי עונות וכן פרק ספיישל בחג ההאלווין. ב-2010 הופיע שירסמית' בקומדיה השחורה של ג'ון לנדיס "בורק והר". עוד באותה שנה שיחק בתפקיד הראשי במחזה "Ghost Stories" שכתבו וביימו ג'רמי דייסון והקוסם אנדי נימן. ב-2011 עלה המחזמר "Betty Blue Eyes" של קמרון מקינטוש בווסט אנד. שירסמית' שיחק בתפקיד הבעל האומלל גילברט שיוורס לצדה של שרה לנקשייר. עוד ב-2011 שיחק בתפקיד הארי וייסמן בדרמה הטלוויזיונית "אריק וארני" על אודות מורקמב ווייז. ב-2012 השתתף שירסמית' בפרק הפיילוט של הסדרה הקומית "Bad Sugar" שכתבו סם ביין וג'סי ארמסטרונג, לצדן של אוליביה קולמן, ג'וליה דייוויס ושרון הורגן. הפקת הסדרה בוטלה בשל חוסר הזמינות של הכותבים והמשתתפים. עוד הופיע בפיילוט של הקומדיה "The Function Room". ב-2013 גילם שירסמית' את דמותו של השחקן פטריק טרוטון בסרט "הרפתקה בחלל ובזמן" דוקו-דרמה על הפקת הסדרה "דוקטור הו" שכתב מארק גאטיס. הוא עבד שוב עם ויק ריבס ובוב מורטימר בסדרה הקומית "בית השוטים" בדמות רוח הרפאים מרטין, ובפרק ספיישל חג המולד בתפקיד סנטה. שירסמית' הופיע בשני פרקים של הסדרה "Psychobitches" של ג'רמי דייסון פעם בדמות אמא שיפטון הזקנה, ובפעם השנייה בדמות הנסיכה מרגרט. עוד ב-2013 כיכב שירסמית' בסרט האימה "A Field in England" של בן ויטלי בתפקיד וייטהד, ובקומדיית המדע בדיוני "סוף העולם". בשנת 2014 חזרו שירסמית' ופמברטון לערוץ BBC2 עם סדרה חדשה בשם "בתוך מס' 9". כל פרק באנתולוגיה מתרחש במקום שונה שמספרו 9. שירסמית' ופמברטון גילמו דמויות שונות בסדרה וגם ביימו שני פרקים. עוד ב-2014 כיכב שירסמית' בתפקיד הרוצח מלקולם ובסטר במיני-סדרה של ITV המבוססת על סיפור אמיתי "The Widower". כמו כן שיחק בתפקיד סמל בילוש סטון בדרמה "Chasing Shadows" על אודות אנשים נעדרים. בשנת 2015 שיחק שירסמית' בתפקיד גאגן רסמוסן בפרק "Sleep No More" בעונה התשיעית של הסדרה "דוקטור הו", סטיל בסרט הקולנוע "גורד שחקים" בבימויו של בן ויטלי, ריי בסיטקום "Peter Kay's Car Share", ובתפקיד הכומר ג'ון בפרק בסדרה "הנדרבי" של ג'וליה דייוויס. עוד ב-2015 שיחק שירסמית' במחזה "Hangmen" בתיאטרון רויאל קורט מ-10 בספטמבר עד 10 באוקטובר. את המחזה כתב מרטין מקדונה וביים מתיו דאנסטר. ב-2016 הופיע שירסמית' בפרק בסדרה הקומית "Mid Morning Matters with Alan Partridge" בכיכובו של סטיב קוגן, בסדרה האמריקאית "Galavant", ובמותחן הקומי "Stag". כמו כן הופיע בפסטיבל לטיטיוד בסאותוולד שבסאפוק. ספיישל חג המולד של הסדרה "בתוך מספר 9" שודר בדצמבר 2016, ועונה שלישית עלתה לשידור ב-2017. ב-2017 הופיע שירסמית' בתפקיד הראשי במחזה "המלביש" בתיאטרון פסטיבל צ'יצ'סטר. שירסמית' נשוי לג'יין, ולבני הזוג שני ילדים. בתו הולי הופיעה בפרק הראשון בסדרה "Psychoville" בתפקיד ילדת יום הולדת. מדיה וקבצים בנושא ריס שירסמית' בוויקישיתוף ריס שירסמית', ברשת החברתית אקס (טוויטר) ריס שירסמית', במסד הנתונים הקולנועיים IMDb (באנגלית) ריס שירסמית', באתר MusicBrainz (באנגלית) ריס שירסמית', באתר Discogs (באנגלית) Bass, George (2015-07-16). "Catterick box set review: 'The most bonkers thing Reeves and Mortimer have ever done'". The Guardian (באנגלית בריטית). ISSN 0261-3077. נבדק ב-2016-12-02. Maureen Paton, ‏Reece Shearsmith: Escape from the dark side, The Telegraph, 18 December 2007 "Go Behind-the-Scenes of Transformers: Fall of Cybertron in Latest Video - Dread Central". 3 באוגוסט 2012. {{cite web}}: (עזרה) "Reece Shearsmith in Ghost Stories from 9 Nov 2010". London Theatre Guide. נבדק ב-2016-12-02. Stuart Husband, ‏Behind the scenes of 'Betty Blue Eyes', The Telegraph, 16 March 2011 Guide, British Comedy (2013-07-22). "Channel 4 confirm Bad Sugar series cancellation". British Comedy Guide (באנגלית בריטית). נבדק ב-2016-12-02. "The Function Room - what time is it on TV? Episode 0 Series 0 cast list and preview". RadioTimes. נבדק ב-2016-12-02. "Doctor Who - Reece Shearsmith cast as Patrick Troughton". RadioTimes. נבדק ב-2016-12-02. "The Widower, review: Reece Shearsmith is in a league of his own". The Independent (באנגלית בריטית). 2014-03-18. נבדק ב-2016-12-02. Iona Mclaren, ‏Chasing Shadows, ITV, episode 1, review, The Telegraph, 4 September 2014 "Reece Shearsmith Joins 'Doctor Who' Cast for Season 9 - BBC America". "Episode 3, Peter Kay's Car Share - BBC One". BBC. נבדק ב-2016-12-02. "Reece Shearsmith cast in Hangmen at Royal Court Theatre'". LondonTheatre1.com. 2015-07-17. אורכב מ-המקור ב-2015-08-11. נבדק ב-2015-07-17. ""It's a dark season" on Galavant, "and it's been all along"". 2016-01-24. נבדק ב-2016-12-02. "Reece Shearsmith to appear at Latitude Festival". Giggle Beats (באנגלית אמריקאית). נבדק ב-2017-01-17. Guide, British Comedy (2016-10-30). "Inside No. 9 returns at Christmas". British Comedy Guide (באנגלית בריטית). נבדק ב-2016-12-02. Guide, British Comedy. "Psychoville trivia - British Comedy Guide". British Comedy Guide (באנגלית בריטית). נבדק ב-2016-12-02.